Trilogy
Trilogy – kanadalik qoʻshiqchi The Weekndning birinchi kompilyatsiya albomi. U 2012-yil 13-noyabrda XO va Republic Records orqali chiqarildi. Toʻplamga Abelning 2011-yilgi House of Balloons, Thursday va Echoes of Silence miksteyplarining remikslangan yoki remaster qilingan treklari hamda avval taqdim qilinmagan – "Twenty Eight", „Valerie“ va „Till Dawn (Here Comes the Sun) qoʻshiqlari (bonus treklar sifatida) kiritilgan. Trilogy tanqidchilardan asosan ijobiy sharhlarni oldi, bu miksteyplarning shuhratini yanada kuchaytirdi. U uchta singl va 2012-yil sentyabr–noyabr oylarida The Weekndning konserti bilan targʻib qilindi. Albom Kanadada beshinchi, Qoʻshma Shtatlarda toʻrtinchi oʻrinni egalladi.